  Майя Бывальцева 10-тӥ толсуре Москваын кылъёсъя XII калыккуспо фестивальын удмурт кылэн тодматӥзы Удмурт кун университетысь Удмурт кылосбуръя, финно-угроведениея но журналистикая институтын кыкетӥ курсын дышетскисьёс Анастасия Пивоварова но Анна Кадрова. Ужрадын оглом 60 кылъёсын тодматон радъямын вал, вераз ивортодэтъя «Удмуртия» агентстволы Анастасия. Солэн кылъёсызъя, ваньмыз туж умой радъямын вал. Но кылъёсын тодматонъёс блокен-блокен огдыре мынӥзы бере, кылзӥсьёс понна туж бадӟым вожвылъяськон кылдӥз. Удмурт кыл сярысь кылзыны 10 адями лыктӥз. Соослы туж тунсыко вал, юанъёс дасязы милемлы. Секытэн ӧ но ӥ букваосты веразы. <…> Валай, адямиослэн финн-угор кылъёслы вань тунсыксы, юаллязы, удмурт кыл финн-угор яке ӧвӧл шуыса Анастасия ПивовароваАчиз со итальян но ирландской, вашкала грек но Египетысь вашкала кылъёсын — соослэн историенызы, кылпӧрмытонэнызы тодматонъёсы вуылэм. «Со туж пайдалыко фестиваль. Сю пала луонлыкъёс вань, нош блок 8 гинэ, 8 кылэз гинэ кылзӥськыны луэ», — жаляса вераз Анастасия Пивоварова. Озьы ик фестивальын лекциос мынӥзы, кылъёсты дышетонын пайдалыко луись ужан амалъёсын тодматонъёс ортчизы. Удмуртиысь Евгения Лекомцева «Яратоно удмурт кыл» лагерьлэн ужамез сярысь вераз. Тодэ вайытом, кылем арын 27-тӥ шуркынмонэ удмурт кылэз тодматон Великий Новгородын кылъёсъя V фестивальын ортчиз. Тегъёс: Дышетон Москва Удмуртия удмурткыл  